cyanic-selkie/wikianc huggingface dataset:
שגיא שטיגמן
ביוגרפיה
שגיא שטיגמן נולד וגדל בקיבוץ רמת השופט. הוא התאמן בקבוצת השחייה של הפועל מגידו, בהדרכתו של דני דקל. בגיל 15 עבר לקיבוץ גבעת חיים איחוד ולמד בבית הספר בשפיים. הוא התאמן בקבוצת השחייה של הפועל גש"ם תחת הדרכתו של גרשון שפע.
1984
בתחרות שנערכה בגבעת חיים איחוד באפריל 1984 קבע שטיגמן ביחד עם רביעית גש"ם, זוהר גלילי, עידו שפירא ויואב אמירי במשחה ל-4x50 מטר מעורב, שיא ישראלי חדש לבוגרים של 1:53.86 דקות, שיפור לשיא של הפועל עמק יזרעאל (1:54.18 דקות).
חנינה
חנינה בימי הביניים
הרומאים, לעומת זאת, פיתחו מספר צורות של חסד, ואלה השפיעו על ההתפתחויות המאוחרות יותר במשפט האירופי.
חנינה כללית
חנינה כללית, או אמניסטיה, היא מתן חנינה גורפת למספר רב של אסירים בכל בתי הכלא. חנינה כזו ניתנת בארצות רבות בעולם עקב אירועים לאומיים ופוליטיים יוצאי דופן. בדרך כלל, נלווה אליה הרצון לפתוח דף חדש במערכת החברתית וביחסים בין האוכלוסייה לשלטון. בניגוד לחנינה אישית, שמוענקת על ידי ראש המדינה, החנינה הכללית מעוגנת בחוק.
מתן פלג (כדורגלן)
קריירת מועדונים
ב־1 ביוני 2022 חתם בהפועל פתח תקווה.בסיום העונה העפיל עם הקבוצה לליגת העל.
שרה כץ
הציגה במרכזי אמנות בישראל, בצרפת ובגרמניה.
מונוכרומטור
פריזמה
מנסרה משמשת לשבירת אור מולטיכרומטי לאורכי גל נפרדים. בעזרת הצבת עדשה מרכזת אחרי הפריזמה ניתן לרכז את אורכי הגל השונים ולברור אותם בעזרת לוח אטום עם חריר יציאה קטן.
ז'ואאו גולאר
ביוגרפיה
גולאר היה בן למשפחת חוואים ברזילאית אמידה ממדינת ריו גראנדה דו סול. לאחר לימודי משפטים בפורטו אלגרה, נבחר בשנת 1946 לפרלמנט של מדינת ריו גראנדה דו סול במסגרת מפלגת העבודה הברזילאית. לאחר מכן היה שר המשפטים והפנים. למרות היותו מהמעמד העשיר, שנחשב לאחד העשירים המופלגים ביותר בברזיל, היה פופולרי בעיני ההמונים והתחבר עם האיגודים המקצועיים. ב-1953, בעת שהשמאל פרש מהממשלה, נתמנה על ידי הנשיא ז'טוליו ורגאס לתפקיד שר העבודה, התעשייה והמסחר, אשר חיפש מועמד מתאים למצוא חן בעיני המעמדות הנמוכים. גולאר ניצל את ההזדמנות והעלה את שכר המינימום במאה אחוזים. נאומיו של גולאר העלו עליו את זעם הצבא שהכריח את ורגאס לפטר אותו בפברואר 1954. לאחר פיטוריו יצא למסע ברחבי ברזיל בו נאם בפני ההמונים "נאומים חוצבי להבות אש" למען האדם הפשוט.
ב-31 במרץ 1964 הודח גולאר בהפיכה צבאית, בלתי אלימה, בטענה שהוא מנסה להשליט דיקטטורה קומוניסטית על ברזיל. נטען כנגדו שהוא משמש כבובה של גיסו אשר נמנה עם השמאל הרדיקלי, לאונל בריזולה (Leonel Brizola).
בנוסף, נטען כנגדו שהוא אחראי לאינפלציה הגבוהה ממנה סבלה ברזיל. להפיכה חברו אנשי צבא, בעלי ההון ואנשי קונגרס אשר גולאר קיצץ בסמכויותיהם. בתחילה, נמלט גולאר לריו גראנדה דו סול וניסה משם לארגן התנגדות להפיכה. אולם משהתברר שהחלק של הצבא שתמך בו בתחילה נטש אותו, הוא ברח לאורוגוואי. שלטונות ברזיל האשימו את גולאר כמי שצבר שטח קרקעות עצום בעוד הוא מפקיע אדמות לאחרים במסגרת הרפורמות שלו. בתגובה טען גולאר שבתקופת כהונתו כנשיא לא צבר כל רכוש וכי הוא מוכן למכור בדולר אחד את כל הרכוש שצבר בתקופת כהונתו.
קונסולת משחקים
נכון ל-2021, היצרנים הבולטים בתחום זה הם נינטנדו עם ה־Nintendo Switch ההיברידית, סוני עם פלייסטיישן 5 הנייחת ומיקרוסופט עם ה-Xbox Series X/S. החל מהדור השביעי של הקונסולות הנייחות, אשר הושק בסוף 2005, התווספו לקונסולות גם יכולות רשת מתקדמות, שמאפשרות הזרמת מדיה מהמחשב דרך הרשת הביתית וחיבור לרשתות חברתיות. הדור הנוכחי הוא הדור התשיעי של הקונסולות. נינטנדו כבר הוציאה את ה-Switch כקונסולה בדור השמיני ב - 2017, הקונסולה אינה חלק מהדור התשיעי באופן רשמי אך ייצורה ומכירת הקונסולה ממשיך לתוך הדור התשיעי.
קראשניצ'ין
יהודי קראשניצ'ין
התיעוד הראשון לישיבת יהודים ביישוב הוא משנת 1618. בין מלחמות העולם נמנו בכפר כ-450 יהודים, כמחצית מתושביו, אשר החזיקו בכל החנויות בו.
קזבלן (סרט)
עלילה
בשיכון רעוע ביפו גרים ביחד עולים חדשים וותיקים – חלקם מאירופה וחלקם מארצות המזרח. כמו כן, בשכונה מתגורר דייג מבוגר בשם מושיקו בביוף (אריה אליאס) אשר מנחה את עלילת הסרט. בשיכון גר גם יוסף סימן־טוב (יהורם גאון), המכונה בפי כל "קזבלן" (או בקיצור: קָזָה). קזבלן עלה לישראל ממרוקו כילד וגיבש סביבו חבורת בריונים ("הג'מעה"), המציקה לתושבי יפו בכלל ולתושבי השיכון בפרט, למשל על ידי יצירת רעש ומהומה ברחוב בשעת בוקר מוקדמת בה כולם עדיין ישנים.
קזבלן מתעקש כי רחל (אפרת לביא), בתו של מר פלדמן הפולני (יהודה אפרוני), מראשי השיכון היפואי, תאמר לו בוקר טוב, אך מר פלדמן מתנגד, מורה לרחל להיכנס הביתה, ואומר לקזבלן שהוא לא יודע מה זה כבוד. השכנים חוזרים חזרה לבתיהם וקזבלן והג'מעה פוצחים בשיר הידוע "כל הכבוד".
רחל מגיע לחנותו של יאנוש (יוסי גרבר), עולה מהונגריה, סנדלר ותושב השיכון, על מנת לתקן את הנעליים. קזבלן וחבורתו מכנים את יאנוש "גולאש" בשל מוצאו. יאנוש המאוהב ברחל על אף שהוא מבוגר ממנה בשנים רבות, מעניק לה נעליים חדשות איתן היא יוצאת החוצה ונתקלת בקזבלן שעדיין מתעקש שתאמר לו בוקר טוב, וחוסם את דרכה. אביה (מר פלדמן) מגיע להגנתה בריצה, אך רחל משועשעת מכל המצב ומברכת את קזבלן בברכת בוקר טוב והוא מפנה לה את הדרך. מר פלדמן והשכנים מביטים בו במבטי שנאה ובוז והוא הולך משם לבדו ומתגעגע לתחושת בית ושייכות (השיר "יש מקום").
קזבלן נמצא במעצר וממתין לחקירתו. הקצין החוקר שמגיע מתגלה כג'וש, מפקדו של קזבלן בצבא (מישה אשרוב), שאותו הציל בקרב בו לחמו. המפגש בין השניים טעון וקזבלן מספר לו בתסכול ובמרמור על בדידותו ואכזבתו מכך שחבריו לשעבר מהצבא, איתם נלחם כתף אל כתף במלחמה ואותם הציל באמצע התופת בסחיבה על גבו, לא נותרו איתו כלל בקשר. ג'וש אומר לו שעליו להפוך לאדם נורמטיבי ושלא צריך להיות לו אכפת מהזמנות שהוא כן או לא מקבל ממי שהיו חבריו למחלקה.
בינתיים, ג'וש ממשיך בחקירה, אך קזבלן מסרב לומר שלא לקח את הכסף. למרות זאת, ולמרות העובדה שטביעות אצבעותיו נמצאו על הקופסה (משום שדחף אותה פנימי יותר למחבוא), ג'וש מחליט לשחרר את קזבלן.
קזבלן חוזר ליפו ובמהלך הדרך לשם מבין כי עליו להשתחרר מתחושת המרמור והנחיתות (השיר "תרד ממני קזבלן"). הוא מגיע היישר לחנותו של יאנוש, שם הוא מוצא אותו יחד עם רחל שהגיעה כדי לומר ליאנוש שהיא יודעת שהוא הגנב. קזבלן מוציא את רחל החוצה, ומסלק גם את שני עוזריו של יאנוש שתקפו אותו. העוזרים בורחים, אך הג'מעה ממתינים להם כדי לנקום את התקיפה. קזבלן נשאר לבד עם יאנוש בחנות, מכה אותו ושואל איפה הכסף. אחרי דקות ספורות, קזבלן משליך את יאנוש החוצה כשבידיו של יאנוש קופסת נעליים ובה הכסף הגנוב, ואשמתו מוכחת לעיני כל תושבי השכונה. המשטרה מגיעה ועוצרת את יאנוש, וג'וש מזמין את קזבלן אליו הביתה לשבת.
סנטה קרוס (פרובינציה)
גאוגרפיה
שטחה של סנטה קרוס כ-244 אלף קמ"ר. קו הרוחב 46° דרום מהווה את גבולה הצפוני, עם צ'ובוט. הגבול הדרומי, עם צ'ילה, נקבע בחלקו על קו הרוחב 52°. בחלקה המערבי של הפרובינציה מתנשאים הרי האנדים הדרומיים. ההרים באזור זה נמוכים יותר ביחס להרי האנדים הצפוניים (הפסגה הגבוהה ביותר היא פסגתו של הר סן לורנסו (3,706 מ' מעל פני הים)). עם זאת, בשל הטמפרטורות הנמוכות השוררות באזור, מכוסים חלקים ניכרים מההרים בקרחונים, המפורסם שבהם קרחון פריטו מורנו. במרכז הפרובינציה רמה, ודרומה ומזרחה של הפרובינציה נמוכים. לגונה דל קרבון ("אגם הפחם") מצויה אף מתחת לגובה פני הים (105- מ'), והיא הנקודה הנמוכה ביותר בהמיספירה המערבית.
היסטוריה
פרדיננד מגלן היה האירופאי הראשון שהגיע לאזור, במהלך חיפושיו אחר נתיב ימי מערבי לאסיה ב-1520. במרץ אותה שנה עגן במפרץ סן חוליאן, ושהה בו עד אוגוסט. ספינותיו עגנו שוב בשפך נהר סנטה קרוס, למשך מספר שבועות, בטרם המשיך דרומה, לכיוון המצר הקרוי כיום על שמו. משלחת ספרדית נוספת, בפיקודו של חואן סבסטיאן אלקנו, עגנה בשפך נהר סנטה קרוס ב-1525. ב-1535 הפליג סימון דה אלקסאבה אי סוטומאיור במעלה הריו צ'יקו (מיובלי נהר סנטה קרוס), וב-1578 פקד את האזור מגלה ארצות נוסף, פרנסיס דרייק. זמן קצר אחר כך שלח הכתר הספרדי את פדרו סרמיינטו דה גמבואה במטרה להתיישב במקום, ובין 1581 ל-1585 הוקם בכף וירחנס שבפתח המזרחי של מצרי מגלן (בשטחה של צ'ילה של ימינו) היישוב המבוצר נומברה דה חסוס.
Lightning
גרסת הניסיון הראשונה של Lightning שוחררה ב־14 במרץ 2006 וגרסה 0.3 שוחררה ב־10 באוקטובר 2006. גרסה 0.5 שוחררה ב־27 ביוני 2007, גרסה 0.7 שוחררה ב־25 באוקטובר 2007, 0.8 שוחררה ב־4 באפריל 2008, 0.9 ב־23 בספטמבר 2008. גרסה 0.9 היא הגרסה האחרונה שתוכננה עבור Thunderbird 2, ולוח השנה ישולב במלואו ב־Thunderbird 3.
ירוקת חמור מצויה
מורפולוגיה
ירוקת החמור מצוי היא צמח עשבוני רב-שנתי שרוע או מזדקף חסר קנוקנות (שלא כשאר בני משפחתו).
הגביע קצר, דמוי פעמון, מעורה בשחלה ומסתיים ב-5 אונות דמוי סרגל או אזמל.
הכותרת צהובה עם ירוק (דו-גונית), דמוית פעמון או גלגלית, בעלת 5 עלי כותרת מאוחים. עלי הכותרת דמויי ביצה או מוארכות. קודקודם חד. (דומה לפרח המלפפון, מזכיר דלעת-נחש מצויה).
הפרחים הזכריים בעלי 5 אבקנים שמאבקיהם של כל זוג אבקנים מאוחה ועל כן מספר המאבקים הוא 3 למראית עין. הזירים דמויי יתד וחופשיים על פי רוב והם מסודרים לסירוגין עם אונות הכותרת. המאבקים נפתחים בסדק ארוך.
שמושים
עוד מתקופת אשור מגיעות אלינו ידיעות על השימוש כפרי כסם משלשל וגורם להקאה. כמו כן, יוחסו לו סגולות לטיפול בכאבי ראש, כאבי פרקים, קדחת וכלבת. הפרי כסם משלש היה ידוע בכל רחבי המזרח התיכון, אירופה וצפון אפריקה. במקומות רבים הזהירו לבל יפריזו במינון. בשל תופעות הלוואי: בחילה, הקאות ואיבוד נוזלים. גם הרמב"ם מתייחס לתכהות אלה של הפרי ב"ספר הקצרת".
יוסי שחר
ביוגרפיה
בשנת 2008 התגייס, במסגרת ישיבת ההסדר כרם ביבנה, לחטיבת הצנחנים. במבצע עופרת יצוקה נלחם תחת פיקודו של אהרון קרוב.
חפיפת מטריצות
הגדרה
שוויון מתקבל אם ורק אם, וכיוון ש-P הפיכה, אזי השוויון יתקבל אם ורק אם. כלומר A חיובית לחלוטין.
הת'ר גראהם
הת'ר ג'ואן גראהם (באנגלית: Heather Joan Graham; נולדה ב-29 בינואר 1970) היא שחקנית ודוגמנית אמריקאית, הידועה בעיקר בזכות הופעתה בדרמת הפשע של גאס ואן סנט "דראגסטור קאובוי" (1989), בסרט הדרמה המוערך של פול תומאס אנדרסון "לילות בוגי" (1997), "אבודים בחלל" (1998), בקומדיה של ג'יי רואץ' "אוסטין פאוורס: המרגל שתקע אותי" (1999), "שחק אותה סטאר" (1999), "נכון שזה לא נכון" (2001), בסרט האימה "ממעמקי הגיהנום" (2001) ובקומדיה המצליחה "בדרך לחתונה עוצרים בווגאס" (2009) ובהמשכו "הנגאובר 3: חוזרים לווגאס" (2013).
קריירה
הופעתה הראשונה בטלוויזיה הייתה בסרט "Mrs. Soffel", הסרט השני שהיא הופיעה בו היה "תלמיד מחליף". ב-1991 היא שיחקה בסדרת הטלוויזיה "טווין פיקס" בתפקיד אנני בלאקבורן. פריצת הקריירה שלה הייתה כאשר שיחקה בסרט "לילות בוגי" (1997) בתפקיד "נערת הרולר", שם היא נראית בסצנות עירום והייתה מועמדת לכמה פרסים על תפקידה בסרט. ב-1999 היא שיחקה בסרט "אוסטין פאוורס: המרגל שתקע אותי" בתפקיד "פליסיטי שאגוול", ובאותה שנה גם הופיעה בקליפ של לני קרביץ "American Woman". בטלוויזיה גראהם הופיעה בתפקיד אורח בסדרות "סקס והעיר הגדולה", "סקראבס" וב"משפחה בהפרעה".
אבבא
1976–1981: שיא ההצלחה
אבבא נודעו גם בשל התלבושות הצבעוניות שלהם, שבאותו הזמן התאימו מאוד לתקופה: (שנות ה-70). גם הקליפים שלהם התפרסמו מאוד, והיו לדוגמה ראשונה לז'אנר שכזה. רוב הקליפים בוימו בידי לאסה הלסטרם (שגם ביים את הסרט שלהם, "ABBA - The Movie"). חלק מהקליפים נחשבים לקלאסיקה. רוב הקליפים נאספו ב-"DVDs ABBA Gold" וב-"The Definitive Collection".
מחזור ויטרי
מחזור ויטרי הוא ספר הלכה ומחזור תפילות, שערך רבנו שמחה בן שמואל מוויטרי, תלמידו של רש"י. המחזור, שהעותק הקדום ביותר שלו הוא מאמצע המאה ה-12, הוא הגדול והמקיף שבכל ספרי דבי רש"י, ונחשב לאחד המקורות החשובים ביותר בתולדות ספרות התפילות.
זהות המחבר
עדות ראשונה למחבר המחזור מובאת בתשובת רבינו תם אל רבינו משולם:
הביאנלה בהרצליה
הביאנלה הראשונה נערכה בין התאריכים 23-1 באוקטובר 2007. נושא הביאנלה היה "העורף" והיא נאצרה על ידי יהושע סימון.
ליז'ייה JS4
ליז'ייה JS4
דגם ה"ליז'ייה JS4" הוצג לראשונה ב-25 ביולי 1985.
בשנת 1984 דגם ה"ליז'ייה JS4" הוחלף בדגם "JS6".
אולימפיודורוס הצעיר
חייו
אולימפיודורוס היה תלמידו של אמוניוס בבית הספר לפילוסופיה באלכסנדריה, והחליף אותו כראשו כאשר אמוניוס נפטר בשנת 520 בערך.
גארי שטיינגרט
ביוגרפיה
גארי שטיינגרט נולד ב-1972 למשפחה יהודית בעיר לנינגרד, ברית המועצות. אביו היה מהנדס מצלמות ואמו הייתה מוזיקאית ומורה לפסנתר. מאוחר יותר בחייו, גארי כינה את עיר הולדתו בשמה הציני "סנט לנינגרד" או "סנט לנינבורג". סבתו של גארי עבדה כעיתונאית באחד העיתונים של העיר והיא עודדה אותו להתחיל לכתוב בגיל צעיר מאוד.
גטו ברשד
פעילות תרבות ודת בגטו
בית הכנסת היחיד שימש למגורים ולכן תפילות נערכו במספר בתים אחרים. בגטו התקיימה גם פעילות תרבותית. המשורר יעקב פרידמן כתב בגטו יצירה שזיכתה אותו לימים בפרס שלום עליכם. הצייר ארנולד דגני צייר בגטו ברשד תמונותיו על חיי הגטו.
המזרח הגדול של צרפת
היסטוריה
ב-1725 התחילה ההיסטוריה של הבנייה החופשית בצרפת עם התארגנותה בבירת צרפת, פריז, של לשכת "סנט תומאס ב'לואי ד'ארז'אן' ".לשכה זו קיבצה בתוכה גולים אנגלים יעקוביטים (כלומר תומכי ג'יימס השני לבית סטוארט). ב-24 ביוני 1738 היא הפכה לצרפתית - תחת השם "הלשכה הגדולה של צרפת" - בהנהגתו של המגיסטר הגדול הצרפתי הראשון שלה, לואי דה פרדאיאן דה גונדרן, הדוכס השני מאנטן (1743-1707). אחרי מותו ב-1743 את מקומו ירש דודו, לואי דה בורבון-קונדה, רוזן קלרמון-אן-ארגון (1709–1771),שהנהיג אותה עד יום מותו ב-1771 ב-1771 הושם קץ לכהונת הממלא המקום הכללי (Substitut général) שאיון דה ז'ונוויל ובאספות ב-21 וב-24 ביוני 1771 הועלה במקומו שארל סיז'יסמון דה מומרנסי-לוקסמבור. הוחלט להפסיק את הפילוגים בבנייה החופשית בממלכה ולראשונה הממלא המקום הכללי נבחר על ידי האספה ולא התמנה על ידי המגיסטר הגדול.
מינה (זמרת יפנית)
מינה מיואי (יפנית: 名井 南; אנגלית: Mina Myōi; נולדה ב-24 במרץ 1997), ידועה בשם הבמה מינה (אנגלית: Mina; קוריאנית: 미나; יפנית: ミナ) היא זמרת ורקדנית יפנית. היא חברה בלהקת הבנות הדרום קוריאנית Twice, תחת החברה JYP Entertainment. היא חלק מטור הרקדניות של הקבוצה. מינה היא אחת משלוש החברות היפניות בקבוצה, והקטנה מביניהן אחרי מומו היראי וסאנה מינטוזאקי
הבכורה עם Twice
מינה הייתה בקניות עם אמה באוסאקה כאשר פנו אליה מגייסי כישרונות של JYP והציעו לה אודישנים כדי להפוך למתלמדת בחברה. בשנת 2014 היא עזבה את יפן ועברה לדרום קוריאה כדי להפוך למתלמדת בחברה JYP Entertainment כדי לבסוף להפוך לכוכבת K-pop. בשנת 2015 מינה השתתפה בתוכנית הריאליטי הדרום קוריאנית Sixteen, בהנחיית והפקת JYP בשיתוף MNet. מינה ניצחה בתוכנית כחלק מקבוצה של תשע נערות, והן המשיכו והקימו את הלהקה Twice. באוקטובר 2015 מינה הופיעה רשמית כחברה בTwice עם המיני-אלבום הראשון שלהם, The Story Begins. הסינגל הראשי " Like Ooh-Ahh " היה שיר הבכורה הראשון ב-K-pop שהגיע למאה מיליון צפיות ביוטיוב.
תדמית ציבורית
מינה ידועה כאחת הרקדניות הראשיות של Twice וזכתה להכרה בדרום קוריאה ומחוצה לה. הפופולריות שלה - ביחד עם חברותיה היפניות מומו וסאנה - ניתנו קרדיט בכך שעזרו לשיפור היחסים בין יפן לדרום קוריאה על ידי הצ'וסון אילבו. בסקר המוזיקה השנתי של גאלופ קוריאה משנת 2019, היא נבחרה לאמנית הקיי-פופ במקום ה-20 הפופולרית ביותר בדרום קוריאה.
רופול
קריירה
בראשית שנות ה-80 ניסה להתפרנס כאמן וכיוצר קולנוע מחתרתי. ראשית פרסומו בשנות ה-90, בהן היה דמות קבע בסצנת המועדונים של ניו יורק ואטלנטה. היה חלק משמעותי מזרם "ילדי המועדונים" שפרח באותה תקופה. מאז שיחק במגוון סרטים ותוכניות טלוויזיה והקליט מספר אלבומי פופ, המפורסם בהם הוא השיר "(Supermodel (You Better Work" מ-1992 ונחשב לשיר אייקוני בקהילת הלהט"ב.
קריביצ'י
יהודי קריביצ'י
לאחר הטבח, ריכזו הגרמנים את עובדי הכפייה שנותרו בעיירה ובני משפחותיהם, וכן כ-80 יהודים נוספים שאיתרו, בגטו בן שני מבנים שהוקם בעיירה, אשר הוקף בגדר תיל. מספר יהודים הצליחו להימלט מגטו זה ליערות, ובאוקטובר 1942 פוצצו אותו הגרמנים על יושביו, ורצחו את כל היהודים שנותרו בו.
Stages
עם יציאתו נכנס האלבום אל המקום השביעי במצעד האלבומים הבריטי.
רקע
ב-25 ביוני 2012 חשפה מלאני באתר הרשמי שלה כי היא קרובה לסיום של הקלטת אלבום חדש. האלבום הופק על ידי חברה פיטר-ג'ון וטס אשר היה שותף גם להפקת אלבומיה הקודמים. כל השירים באלבום הם שירים אשר הייתה להם שפעה כלשהי בשלבים שונים בחייה של מלאני.
ששטוס
הפורמט הראשון (1994 – 1997)
בשנים אלו בכל תוכנית השתתפה כיתה אחת בלבד, אשר התחרתה על זמן וניקוד קבוע. בשנים 1994–1997 "ששטוס" הייתה פינה יומית במסגרת תוכנית הדגל של הערוץ, "הכיתה המעופפת", ואילו בשנת 1997 "ששטוס" הייתה תוכנית נפרדת וחד-שבועית. בכל אחת משנים אלו העונה נקראה על-פי מספרה ("ששטוס 1", "ששטוס 2", "ששטוס 3" וכו').
פן וטלר
פן וטלר (באנגלית: Penn & Teller, 5 במרץ 1955 (פן), 14 בפברואר 1948 (טלר)) הם צמד קוסמים ובדרנים אמריקאים המופיעים יחד מאז סוף שנות ה-70 של המאה ה-20. שני החברים בצמד, פן ג'ילט (Penn Jiellete) וטלר (Teller), כיכבו והופיעו במופעי במה ובתוכניות טלוויזיה רבות במשך השנים, ועדיין פעילים נכון ל-2021. פן משמש כמספר הסיפור במופעים, בעוד טלר אינו מדבר, ומתקשר באמצעות פנטומימה ותקשורת בלתי-מילולית בלבד. הזוג תומך באתאיזם, בספקנות מדעית ובליברטריאניזם, דבר הבא לידי ביטוי במופעים שלו, ובמיוחד בתוכנית הטלוויזיה שלו "Penn & Teller: Bullshit!" (בתרגום חופשי: "פן וטלר: שטויות!").
קריירה
פן פרייסר ג'ילט, יליד מסצ'וסטס שבארצות הברית נולד למשפחה נוצרית אדוקה, ובנעוריו הפך לאתאיסט. ריימונד ג'וזף טלר נולד בפנסילבניה לאב יהודי ולאם נוצרית-מתודיסטית, ובהמשך חייו גם הוא הפך לאתאיסט.
תוכנית הטלוויזיה שלהם "פן וטלר: עבודה בעיניים" עלתה לאוויר בערוץ דיסקברי ב-5 באוקטובר 2011, ושודרה במשך 6 פרקים.
קסמים
לעיתים, מגלים פן וטלר כיצד הקסם עובד, אך תכסיסים אלה בדרך כלל הומצאו על ידי הזוג במטרה היחידה של גילוי סוד הקסם, ולכן הם כוללים ראוותנות יתר ושיטות משונות יותר מן הנדרש בקסם "רגיל". לדוגמה, בתוכנית שלהם "Off the Deep End" (בתרגום חופשי: "מעבר לקצה העמוק") ששודרה ברשת NBC, הוצג תכסיס הימלטות, במהלכו טלר נכנס לתיבת עץ, וזו הושלכה למים שורצי כרישים. הקהל החי האמין כי טלר נמצא בתיבה, בעוד המצלמה הציגה לקהל שישב בבית שטלר חמק מבעד לדלת סתרים בתחתית התיבה בטרם זו הושלכה למים. טלר הוצג קורא מגזין ואוכל חטיף בזמן שהוא מחכה לאות שלו לחזור לסיום הקסם.
פן וטלר מבצעים לעיתים קסמים הדנים ביסודות האינטלקטואליים של הקסם. אחד מהקסמים שלהם, הנקרא "קוסם מול להטוטן", מציג את טלר מבצע קסמי קלפים בזמן שפן מלהטט ונואם על ההבדל בין השניים: להטוטנים מתחילים כילדים בעלי מודעות חברתית שיוצאים החוצה ולומדים להטוטנות עם ילדים אחרים; קוסמים הם ילדים שלא מסתדרים בחברה, נשארים בבית, ומלמדים את עצמם קסמים כדי לעשות דווקא.
ליברטריאניזם
בתוכנית הטלוויזיה "Penn & Teller: Bullshit!" (בתרגום חופשי: "פן וטלר: שטויות!"), תיארו פן וטלר את הדעות החברתיות והפוליטיות שלהם כליברטריאניות. בנוסף לחוסר אמונתם בעל-טבעי ובפסאודו-מדע, לפן וטלר יש גם השקפה ספקנית על סמכות ממשלתית. במספר הזדמנויות בתוכנית שלהם, הם ביקרו בצורה חריפה את רשות המיסים האמריקאית (IRS) ואת הסוכנות להגנת הסביבה, ונקטו עמדה נגד מילה ופיקוח על נשק, ובעד לגליזציה של סמים, טבק, זנות, אנרגיה גרעינית, עירום, וגסויות. גם פן וגם טלר הם עמיתי מחקר במכון קאטו, צוות חשיבה ליברטריאני.
שלום קיסרי
היקף
הסכמי שלום קיסרי היוו את הבסיס הפוליטי לתביעות שהתנהלו מבלי לנקוט בשימוש פרטי באלימות. הם גם הסדירו את סמכות השיפוט ובכך אפשרו ליישב מחלוקות באמצעות פסקי דין המבוססים על מערכת כללים משותפת.
התפתחות
השלום הקיסרי החשוב ביותר של מיינץ, עליו הכריז פרידריך השני, קיסר האימפריה הרומית הקדושה, דמה יותר לגזרה חוקית מאשר לברית נגד אלימות. כבר בשנת 1231 הוציא פרידריך את "חוקות מלפי", ספר קודיפיקציה ומערכת השיטה האינקוויזיטורית החלים על ממלכת סיציליה. השלום הקיסרי של מיינץ שחל לתקופה בלתי מוגבלת, היה מעשה חוקתי והפכה לאחד מחוקי היסוד החלים על כל האימפריה.
אלכסנדריה
אלכסנדריה (בערבית: ٱلْإِسْكَنْدَرِيَّةُ, תעתיק: אָלְאִסְכַּנְדַרִיָּה; בערבית מצרית: اسكندريه; מיוונית: Αλεξάνδρεια; בקופטית: Ⲣⲁⲕⲟϯ - רַקוֹטִי או ⲁⲗⲉⲝⲁⲛⲇⲣⲓⲁ) היא עיר הנמל החשובה של מצרים ובעלת היסטוריה עתיקה. העיר משמשת כבירת המחוז הקרוי על שמה ושוכנת בצפון המדינה על שפת הים התיכון סמוך לשפך הזרוע המערבית של הדלתא של הנילוס כ-180 ק"מ מצפון-מערב לבירה קהיר.
שוקי שוורץ
ביוגרפיה
לאחר פרישתו ממשחק פעיל, בגיל 28, פנה שוורץ לעולם העסקים והצטרף לנגרייה המשפחתית, "האחים שוורץ", שהייתה לאביו ולאחיו. בהמשך החליט שוורץ כי פעילות הנגרייה, שהתמקדה בייצור רהיטים לפי דרישה, תתמקד בייצור ריהוט משרדי והקים את קבוצת פיניש - שהפכה לחברה המובילה בתחום הריהוט המשרדי בישראל. בשנת 2000 קיבל שוורץ הצעה ומכר את החברה לקונצרן הקנדי לריהוט משרדי, טקניון. בשנת 2005 רכש יחד עם צביקה גיור (בעליה של חברת ניופאן), יורם באומן (פרסום באומן-בר-ריבנאי) ורואה החשבון פרופ' יצחק סוארי, את חברת טולמנ'ס, יבואנית רהיטי מותגים וכלי בית לשוק היוקרה.
גן העצמאות (ירושלים)
גן העצמאות (בשמו הרשמי: גן הרי וילף) הוא פארק עירוני במרכז ירושלים, המשתרע בין רחוב המלך ג'ורג' במערב ורחוב גרשון אגרון וכיכר צרפת בדרום, רחוב הלל בצפון ורחוב מנשה בן ישראל ובית הקברות המוסלמי הישן ומוזיאון הסובלנות במזרח.
פעילות בגן
גן העצמאות משמש כמקום מנוחה, טיול ונופש לעובדים ולקונים במרכז ירושלים. בסמוך לגן שוכן בית ראש הממשלה ומשום כך נערכות בו לעיתים עצרות, כמו גם בכיכר צרפת הסמוכה. יום הסטודנט של האוניברסיטה העברית נערך בגן בשנים 2006–2010, וכן הופעות זמרים ואמנים באירועים שונים.
קנטרה
היסטוריה
אנדרטת קנטרה מנציחה את זכרם של 16 חיילים ניו זילנדים שנפלו בקרבות מלחמת העולם הראשונה ושמקום קבורתם לא נודע.
הקרב על טיניאן
הקרב על טיניאן (באנגלית: Battle of Tinian) היה הרביעי בסדרת קרבות שיזמו האמריקאים ונקראו המערכה על איי מריאנה ופלאו שהייתה בעצמה חלק מהמערכה באסיה ובאוקיינוס השקט במלחמת העולם השנייה. הקרב נערך בין 24 ביולי 1944 ל-1 באוגוסט 1944 ובמהלכו כבשו האמריקאים את האי טיניאן מידי היפנים.
מהלך הקרב
היפנים אימצו את אותה הטקטיקה של הגנה עיקשת ששימשה אותם בסאיפאן, נסיגה ביום ותקיפה בלילה. פני השטח המתונים יותר של טיניאן איפשרו לאמריקאים שימוש אפקטיבי יותר בטנקים ובארטילריה בניגוד לשטח ההררי בסאיפאן, וכך הם הצליחו לכבוש את טיניאן בתוך 9 ימי לחימה. ב-31 ביולי היפנים ששרדו יצאו למתקפת התאבדות אחרונה.
הקרב הזה היה הראשון באוקיינוס השקט בו נעשה שימוש בנפלם. מתוך 120 המכלים שהושלכו במשך המבצע, 25 הכילו נפלם והשאר תערובת של שמן ודלק. מתוך המכלים שהושלכו 14 היו נפלים ו-8 מהם התפוצצו לאחר שהופצצו מהאוויר. "פצצות האש" שידועות גם כפצצות נפלם הושלכו ממטוס ה-P-47 ת'נדרבולט ושימשו לשריפת הצמחייה וחישוף של מתקני צבא מוסווים.
די זהב
היסטוריה
די זהב הוקם על ידי קבוצה של צעירים מקריית מלאכי, ובראשם יגאל אלמגור. אלמגור, שהיה מאז מלחמת ששת הימים איש המנהל האזרחי של מרחב שלמה, שימש כנציג החברה להגנת הטבע וכנציג משרד הביטחון, רקם קשרים עם השבטים הבדואים בסיני וסייע להם כנציג השלטון הישראלי בחיי היומיום. אלמגור התאהב בנוף המדברי וביושבי המדבר, וראה באזור דהב מקום אפשרי להתיישבות חדשה. הוא ארגן סביבו גרעין של כ-15 משפחות צעירות מבני הדור של מה שכונה "ישראל השנייה", שהמשותף לחבריה היה הרצון להתרחק מהמחנק העירוני הנמצא במרכז הארץ והאתגר שבהתיישבות. ד"ר זאב וילנאי, חוקר ארץ ישראל, כינה את החבורה "פנתרי הזהב".
יעקב סלומון (עורך דין)
ביוגרפיה
היה נשוי עד לפטירתו לשרה, שנמנתה עם מייסדי בית הספר חוגים, ולהם שתי בנות.
מטונימיה
מֶטונימיה (מיוונית: μετωνυμία - מט-אונימיה -"החלפת שם", "שימוש בשם אחר במקום השם המקורי", והפועל - μετ-ονομαζειν מט-אונומאזין) היא אמצעי פיגורטיבי הממחיש מושג או גורם באמצעות החלפתו בגורם אחר הקרוב אליו בזמן או במקום או כסמל. התוצאה היא ביטוי שאינו הגיוני כפשוטו, אך מובן בקלות בשל הסמיכות בין הגורמים. לדוגמה, בביטוי "הבית הלבן הודיע ש...", מחליף המושג "הבית הלבן" (במשמעות הפשוטה: מבנה פיזי, שאינו יכול לדבר) את המושג "דוברו של הנשיא" (או "אנשים הנמצאים בסביבתו של הנשיא"), הקשור אליו בקשר של קרבה פיזית והגיונית. <BR> במטונימיה, בניגוד למטפורה, לא מתבצעת העברה של תכונות בין שני הגורמים (אין אנו אומרים שדובר הבית הלבן - דובר הנשיא, הוא בעל תכונות הדומות לבית הלבן) אלא רק נוצר קישור אסוציאטיבי בין שני הגורמים, המאפשר לנו לראות אחד כמייצג את האחר. דוגמאות דומות הן "הקרמלין" במקום השלטון הרוסי או הסובייטי, "השער הנשגב" במקום השלטון העות'מאני, "קה ד'אורסה" (שם הרחוב) במקום "משרד החוץ של צרפת".
האיש שידע יותר מדי (סרט, 1956)
שיר הנושא של הסרט "קה סרה, סרה (מה שיהיה, יהיה)", שבוצע על ידי דוריס דיי, זכה בפרס אוסקר לשיר המקורי הטוב ביותר. בנוסף, השיר דורג במקום ה-48 ברשימת השירים הטובים ביותר בתולדות הקולנוע של מכון הסרטים האמריקאי. הסרט הופיע בפסטיבל הקולנוע בקאן והיה מועמד לפרס דקל הזהב.
עלילה
בשגרירות ג'ו מתבקשת לשיר, והיא מבצעת את "קה סרה סרה" בקול רם על מנת שהאנק ישמע אותה. האנק שומע אותה ובהוראת לוסי, ששומרת על האנק בזמן שמר דייטון מתכונן להורגו, הוא מלווה את השירה בשריקה. בן הולך בעקבות השריקה ומוצא את האנק. מר דייטון מופיע עם אקדח ומנסה להשתמש בבן והאנק כמגנים אנושיים וכך לברוח מהשגרירות. כשהם יורדים במדרגות בן מצליח להפיל את מר דייטון למותו. האנק רץ אל אימו ומחבק אותה.
קפטן אמריקה
קפטן אמריקה (באנגלית: Captain America) הוא דמות בדיונית של גיבור-על המופיעה בחוברות הקומיקס ביקום מארוול קומיקס. הדמות נוצרה על ידי הכותב ג'ו סיימון והמאייר ג'ק קירבי והופיעה לראשונה בחוברת Captain America Comics #1 ממרץ 1941 של חברת טיימלי קומיקס (קודמתה של מארוול קומיקס). דמותו של קפטן אמריקה עוצבה בתור חייל-על פטריוטי אשר לחם לצד בעלות הברית בתקופת מלחמת העולם השנייה, והיה לדמות הפופולרית ביותר של החברה בתקופת המלחמה. לאחר המלחמה חלה ירידה בפופולריות של גיבורי-העל, ופרסומן של חוברות קפטן אמריקה הופסקו בשנות ה-50. בשנת 1964, חברת מארוול החייתה מחדש את הדמות, שנשארה עמוד התווך של החברה במשך חמישה עשורים.
שנות ה-80 וה-90
זמן מה לאחר מכן, רוג'רס חומק מפיצוץ מעבדת מתאמפטמין, אולם הסם גורם לתגובה כימית בנסיוב ה"סופר-חייל" שבגופו. כדי להילחם בתופעה, רוג'רס מבקש לשאוב את הנסיוב מגופו ונאלץ להתאמן באופן תמידי כדי לשמור על יעילות פיזית מקסימלית. סיפור מחודש שנכתב מאוחר יותר מבסס את העובדה כי הנסיוב איננו סם אלא אורגניזם דמוי וירוס שהשפיע על שינוי ביוכימי וגנטי. הדבר עזר להסביר כיצד ליריבו המושבע הגולגולת האדומה - שבאותה עת שכן בכפיל העשוי מתאיו של רוג'רס - יש גם את הנוסחה בגופו. בגלל הביוכימיה המשתנה ללא הרף שלו, גופו של רוג'רס מתחיל להתנוון, ולתקופה מסוימת הוא נאלץ ללבוש שלד חיצוני. בסופו של דבר הוא מוקפא בשנית עד אשר הוא מקבל עירוי דם מהגולגולת האדומה, המרפא את מצבו ומייצב את וירוס ה"סופר-חייל" שבגופו. קפטן אמריקה חוזר להילחם בפשע ולקבוצת האוונג'רס.
סוכן הידרה
בסיפור "אימפריה סודית" של שנת 2017, רוג'רס עומד בראש סוכנות S.H.I.E.L.D. ומשתמש בפלישה חוצנית ובמתקפה המונית של נבלי-על כדי לנטרל גיבורי-על אשר מתנגדים לו. הוא גם מבקש שהקוביה הקוסמית תיצור מציאות לפיה הידרה ניצחה במלחמת העולם השנייה. כשריק ג'ונס מעביר לחברי האוונג'רס מידע על שינוי המציאות של רוג'רס בידי הקוביה הקוסמית, מופיע בפניהם אדם מזוקן בחזות פרועה ולבוש במדי מלחמת העולם השנייה. אותו אדם סובל מאמנזיה ומציג את עצמו כסטיב רוג'רס, ובעוד חברי האוונג'רס וסוכני הידרה מחפשים אחר שברי הקוביה הקוסמית מתגלה כי מדובר בהתגלמות גשמית של רוג'רס האמיתי, אותו יצרה קוביק מהזיכרונות שלו לפני שהפך לסוכן הידרה משום שהבינה כי היא עשתה מעשה שגוי. אף על פי שרוג'רס סוכן הידרה מצליח להרכיב את רוב חלקי הקוביה הקוסמית, סאם וילסון ובאקי משתמשים בשבריר של הקוביה כדי לשחזר את הזיכרונות של רוג'רס מלפני הפיכתו לסוכן הידרה אל תוך התגלמותו הגשמית. בעקבות כך, רוג'רס האמיתי מביס בסופו של דבר את מקבילו מהידרה ומשתמש בקוביה הקוסמית כדי לבטל את מרבית הנזק שנגרם לעולם כתוצאה מכך.
כוחות ויכולות
לקפטן אמריקה אין כוחות על, אם כי הודות לנסיוב "סופר-חייל" בשילוב עם טיפול קרני הויטה הוא הופך מצעיר כחוש לדגימה המושלמת ביותר של פיתוח אנושי. רמות הכוח, הסיבולת, הזריזות, המהירות יחד עם הרפלקסים ויכולת ההחלמה של קפטן אמריקה הן מהגבוהות ביותר ונמצאות בשיא היעילות האנושית. התברר כי גופו של רוג'רס כל הזמן ממלא מחדש את עצמו בנסיוב "סופר-חייל", ומשאב זה אינו מתרוקן או מתכלה.
שנות ה-80
קפטן אמריקה הופיע בהופעת אורח בסדרת האנימציה של ספיידרמן בשנת 1981 בפרק "לכידתו של קפטן אמריקה", כשלאחריה הופיע בשני פרקים בסדרת ההמשך ספיידרמן וחבריו המופלאים "שבעה גיבורי-על קטנים" ו"רגלים של הקינגפין". המדבב ג'ורג' דיצ'נזו דיבב את הדמות בשלושת הפרקים.
ניקול קידמן
קריירת משחק
ב-1999 כיכבה עם בעלה טום קרוז בסרט המדובר של סטנלי קובריק "עיניים עצומות לרווחה", בו הם גילמו זוג נשוי, שעוסק בחקר המיניות. חלק מתפקידיה של קידמן, ביניהם סרט זה, כללו סצינות עירום.
חיים אישיים
ב-24 בדצמבר 1990 נישאה קידמן לשחקן טום קרוז בקולורדו. בני הזוג אימצו שני ילדים, ונפרדו כאשר קידמן הייתה בחודש השלישי להריונה. לאחר מכן הייתה לה הפלה טבעית. ב-2001 הזוג התגרש. ב-25 ביוני 2006 נישאה לזמר הקאנטרי האוסטרלי קית' אורבן. ב-7 ביולי 2008 ילדה קידמן בת. כשנתיים וחצי לאחר מכן, בדצמבר 2010, נולדה לה בת ביולוגית מאם פונדקאית. בשנת 2015 התפרסם כי משפחתה של קידמן מחזיקה באוסטרליה בחווה בגודל 101 אלף קמ"ר, הקרקע הוצעה למכירה אך טרם נמכרה.
פעילות פוליטית וציבורית
ב-17 באוגוסט 2006 במהלך מלחמת לבנון השנייה, הופיעה מודעה על עמוד שלם בעיתון ה"לוס אנג'לס טיימס" בה היא הייתה חתומה על גינוי מפורט נגד הטרור שגורמים ארגוני החמאס והחזבאללה, והובעה בה תמיכה גם באזרחים הלא-מעורבים שנפגעו בישראל ובלבנון.
פרשת פליים
פרשת פליים (באנגלית: Plame affair) היא שערורייה פוליטית שהתחוללה בארצות הברית, ובבסיסה החשד שבכירים בממשל הנשיא בוש חשפו את זהותה של סוכנת ה-CIA ולרי פליים רק כדי להתנקם בבעלה, שמתח ביקורת על התנהלות הממשל בתקופה שלפני היציאה למלחמת עיראק. נטען כי כדי להצדיק את צאתו למלחמה, נקט הממשל טענות מפוקפקות על ניסיונותיו, כביכול, של סדאם חוסיין להשיג נשק להשמדה המונית. הפרשה הייתה נדבך חשוב בדרך לאובדן התמיכה של חלקים מהציבור במלחמה.
בלטונספזד
בלטונספזד (בהונגרית: Balatonszepezd) הוא כפר על גדות אגם בלטון במחוז וספרם שבמרכז הונגריה. כמו יישובים רבים באירופה גם בבלטונספזד מספר התושבים נמצא בירידה. כך, בשנת 1990 חיו בכפר 541 תושבים, ובשנת 2020 רק 357 תושבים.
נבחרת תאילנד בכדורסל
נבחרת תאילנד בכדורסל היא נבחרת הכדורסל הלאומית של תאילנד.
.fm
סיומות אינטרנט דומות ל-fm. במובן הזה הן dj., cd., tv., am. ו-mu..
הכבש השישה עשר
היסטוריה
תחילתה של העבודה על הספר "הכבש השישה עשר" הייתה בשיחת טלפון שקיבל גפן מהוצאת הספרים "דביר". בשיחה עם מנכ"ל ההוצאה, אפרים ברוידא, שהביע הערכה רבה על הצלחותיו של גפן בספרי השירים שכתב לילדים, הוא קיבל הצעה לכתוב עבור ההוצאה ספר ילדים. גפן, שהופיע באותה העת בערב משותף עם דויד ברוזה ויעל לוי, "שיחות סלון", לקח חופשה מההופעות וטס לפריז. הוא גר במלון בלה אל וכעבור שבוע סיים את העבודה על השירים. מקור שם הספר בסיפור שבו מתאר המספר כיצד הוא נרדם בדרך כלל תוך כדי ספירת כבשים בהגיעו לכבש השישה עשר.
קרימצ'קים
קרימצָ'קים (ברוסית: Крымчаки, שמם העצמי הוא בני ישראל או שראל באלאלרי, או יהודילר - יהודים, או קירימלר) היו קהילה יהודית רבנית סגורה, ששפתה טורקית-קרימצ'קית, הדומה לטטרית של קרים. הקהילה התפתחה בחצי האי קרים החל מהמאה ה-10, והם התיישבו בסמוך לקראי מזרח אירופה. השם "קרימצ'קים" הוטבע על ידי רוסים על מנת להבדיל ביניהם לבין שאר היהודים, האשכנזים או הגאורגים, שחיו בשטחי האימפריה הרוסית לשעבר. שמונים אחוז מהקהילה הקרימצ'קית הושמדו על ידי הנאצים בדצמבר 1941, וכיום נשארו ממנה פחות מ-1,500 איש, מהם כאלף מפוזרים במספר ערי קרים, והשאר מתגוררים בישראל וברוסיה ואינם חיים עוד במסגרת קהילתית אלא התערבבו ביהודים אחרים (בישראל) ובלא יהודים (באוקראינה וברוסיה).
מקוק סרטנים
רבייה
162 יום לאחר ההזדווגות תלד נקבת המקוק גור אחד. הנקבה היא המטפלת העיקרית בו, והיא מגוננת עליו ביותר ואינה מניחה לו לעזוב את אחיזתה בשבועות הראשונים לאחר ההמלטה. הנקבות האחרות מתעניינות ביותר בוולדות חדשים, ועלולות לחטוף אותם מאימותיהם. גור שנחטף ולא חזר לאמו במהרה, ימות. בגיל 4 חודשים לערך, הגור מתחיל לפתח עצמאות ולהתרחק מאמו, שמתחילה להראות את סימני המחזור החודשי שוב.
אומברטו קסטלו ברנקו
נשיא ברזיל
למרות הכרזת הכבוד לחוקת ברזיל והתחייבות איתנה לקיים תהליכים דמוקרטיים, ברנקו הפר שוב ושוב את החוקה והדריך את ברזיל בהדרגה רחוק יותר מהדמוקרטיה הייצוגית בשלוש שנות כהונתו בנשיאות. מחשש לחזרה למנהיגות פופוליסטית אם הצבא יישמור על תהליכים דמוקרטיים ויאפשר בחירות ישירות, הכיר המרשל בחוסר שביעות רצון מההנהגה הכלכלית שלו ועקף את עיקרי חוקת ברזיל כדי להבטיח כי פקידים נאמנים (משמע אנשי הכת הצבאית השלטת) יישמרו בשלטון. ראשית, לאחר שקיבל את הנשיאות בחסות ההפיכה הצבאית, ביולי 1964, עודד ברנקו את הקונגרס המטוהר והלא לגיטימי לאשר תיקון חוקתי שיאריך את המנדט שלו לנשיאות ב-14 חודשים, עד למרץ 1967. בהמשך, כעבור למעלה משנה, תבוסות המועמדים של המפלגה הצבאית לקונגרס הלאומי של ברזיל גרמו לברנקו להכות מכה נוספת בדמוקרטיה הברזילאית. אזרחים וקצינים צבאיים כאחד הצביעו במשאל עם על השלטון הצבאי, ועם סיום התוצאות, כמה קצינים רצו לאסור על כניסת מושלים נבחרים לתפקידם. ברנקו שכנע את פלג "הקיצוניים" הללו לקבל את תוצאות הבחירות, אך תוך כדי כך הוא הביא ב-27 באוקטובר 1965 לתיקון חוקתי שאפשר לממשלה לבטל את תוצאות הבחירות ואת לגיטימיות המפלגות הקיימות. בנוסף, התיקון לחוקה הגדיל את הכוח הביצועי של מוסד הנשיאות על חשבון הקונגרס ושינה את מערכת המשפט כך שהצבא היה בעל השפעה נרחבת עוד יותר על בית המשפט העליון של המדינה. רצונם של אנשי הכת הצבאית לא להכי בדרישות הדמוקרטיות של תושבי ברזיל היו בעלי השפעה מועטה ביחס לשינוי החוקתי אשר כלל מניפולציות ארוכות טווח שפגעו בדמוקרטיה הברזילאית בשיטה פחות נראית לעין.
מרתון אוסקה
בשיא המסלול מחזיקה הרצה היפנית מיזוקי מטסודה שקבעה תוצאה של 2:20:52 שעות במרתון 2022.
מאט גריינינג
קריירה
בפברואר 2023 פרסם מגזין פורבס כי גריינינג, יחד עם ג'יימס ל. ברוקס מדורגים במקום החמישי ברשימת "אנשי הבידור המרוויחים ביותר" לשנת 2022 עם כ-105 מיליון דולר.
ניו ריפבליק
היסטוריה
ה"ניו ריפבליק" נוסד על ידי הרברט קרולי וולטר ליפמן שנעזרו כלכלית בדורותי פיין ויטני ובעלה, וילאד סטרייט, שזכו בעיקר הבעלות על העיתון. ב-7 בנובמבר 1914 יצאה לאור המהדורה הראשונה של העיתון. קו העריכה היה ליברלי ופרוגרסיבי ועסק רבות בתיעוש שפקד את ארצות הברית החל מסוף המאה ה-19 ובהשלכותיו על החברה האמריקנית. חלקו של השבועון בעיצוב דעת הקהל והלך הרוח הפרוגרסיבי בקרב הממשל האמריקני נחשב גדול.
החל משנת 2000 חלה ירידה עקבית ותלולה במספר הקוראים של העיתון.
בלטונסלש
בלטונסלש (בהונגרית: Balatonszőlős) הוא כפר קטן על גדות אגם בלטון במחוז וספרם שבמרכז הונגריה.
נבחרת בחריין בכדורסל
נבחרת בחריין בכדורסל היא נבחרת הכדורסל הלאומית של בחריין.
מודל דלטון
מודל אחר לתערובות גזים הוא מודל אמגט. עבור גזים אידיאלים, מודל דלטון ומודל אמגט זהים לחלוטין ואילו עבור גזים לא אידיאלים, מודל אמגט מהווה קרוב טוב יותר מאשר מודל דלטון.
רונה (דנמרק)
רונה נהנית מנמל טבעי וממיקום אסטרטגי בים הבלטי, ועל כן ההיסטוריה שלה עשירה ומגוונת, ומאופיינת בהשפעה גרמנית ושוודית שבאה לידי ביטוי בימי התפתחותה כנמל דיג לדגי הרינג. כיום היא מהווה מוקד משיכה לתיירים, בעיקר מדנמרק, גרמניה, שוודיה ופולין, הנמשכים לרחובותיה המרוצפים, בתיה הבנויים עץ והמוזיאונים שבה.
היסטוריה
בשנת 1525 הצליח המלך הדני כריסטיאן השני לכבוש את כל שטחו של האי בורנהולם ולקחת את הארכיבישוף של לונד בשבי. אך שליטתו באי נמשכה חודשים ספורים בלבד, לאחר שצבא שכיר שפעל בשם ליבק נחת באי וכבש אותו. הליבקים החלו להקים עסקי מסחר ברונה, ועל אף שהם תרמו להתפתחות סחר הדיג, הם דרשו מיסים גבוהים במיוחד מהתושבים המקומיים. התושבים נקמו בליבקים, והניסו אותם מהאי תוך שהם מאפשרים לקהילות גרמניות אחרות להישאר. כך שבשנת 1576, חזרה השליטה על רונה למלך הדני. עם זאת, עד שלב זה איבד הים הבלטי הרבה מהחשיבות האסטרטגית שלו. ענף הדיג נחלש והעיר נתקפה פעמיים במגפה - בשנים 1619 ו-1655, מגפות שהביאו לפגיעה שההתאוששות ממנה נמשכה כמה עשורים.
תהפוכה נוספת בתולדות העיר אירעה באפריל 1658, במהלך המלחמה הדנו-שוודית, כשדנמרק מסרה את השליטה בבורנהולם לשוודיה במסגרת הסכם רוסקילה. השליטה השוודית באי הייתה עם זאת קצרת-מועד כשהתושבים המקומיים יצאו נגד הכוח השוודי והכריעו אותו בדצמבר באותה שנה.
אתרי עניין
המגדלור של רונה ניצב על קו החוף לא רחוק מהכנסייה. זהו בניין צר צבוע-לבן, בעל שמונה צלעות, ושלדו ברזל יצוק. הוא נבנה ב-1880, ויצא מכלל שימוש ב-1989. כנסיית סנט ניקולס, שמהווה חלק מהדיוקסיה של קופנהגן, היא מבנה בולט ומובחן, שבשנת 1918 הורחב ושופץ לתצורתו הנוכחית. הכנסייה ניצבת באתר שבו עמדה לפניה כנסייה או קפלה מהמאה ה-13, שחלקים ממנה עדיין קיימים.
תחבורה
רונה מחוברת לדנמרק ולשאר יבשת אירופה דרך מערך מעבורות. חברת BornholmerFærgen הדנית מפעילה קווים מרונה לקואה (Køge) שבדנמרק, לאוסטד (Ystad) שבשוודיה ולזאסניץ (Sassnitz) שבגרמניה. חברת Polferries הפולנית מפעילה קו לשווינואוישצ'ה שבפולין.
פרד המפטון
פעילותו של המפטון בשיקגו
בתקופה שבה המפטון הוביל צעירים ממוצא אפרו-אמריקאי עבור ארגון ה-NAACP, תנועת הפנתרים השחורים קיבלה הכרה ציבורית. המפטון נמשך לגישתם של ותפיסת העולם הפוליטית של הפנתרים השחורים, אשר ביקשה לבסס להגדרה עצמית על בסיס ביקורת חברתית ומאואיזם. בשנת 1968, המפטון הצטרף לסניף אילינוי של הפנתרים השחורים ועבר להתגורר באזור הדאונטאון בשיקגו. המפטון והפנתרים השחורים הביאו למספר הישגים ראויים לציון, ובראשם השגת הסכם אי-תוקפנות בין כנופיות הרחוב והארגונים האקטיביסטים בשיקגו. המפטון כונן ברית רב-גזעית עם תודעה מעמדית, אשר מורכבת מן הפנתרים השחורים ארגון הלורדים הצעירים (בהנהגתו של ג׳וזה צ׳ה צ׳ה חימנז), והפטריוטים הצעירים (בהנהגתו של ויליאם "המטיף" פספרמן; באנגלית: William "Preacherman" Fesperman), "קואליציית הקשת". בהמשך, הצטרפו גם ארגון סטודנטים למען חברה דמוקרטית, התנועה האינדיאנית-אמריקאית (American Indian Movement) והכומתות החומות. הארגון ארגן הפגנות מחאה עבור מטרות חברתיות, מלחמה בעוני, הפגנות נגד אלימות משטרתית, תנאי מחיה ראויים וכדומה.
חקירת ה-FBI
מסמכים שנחשפו בשנות ה-70, הראו כי ה-FBI עודד אלימות בין הפנתרים לבין קבוצות רדיקליות אחרות. הדבר הביא למספר רציחות בערים רבות ברחבי ארצות הברית. ב-16 ביולי 1969, עימות מזוין בין חברי הפנתרים השחורים לבין משטרת שיקגו, נגמר במותו של אחד מחברי הפנתרים, ושישה עצורים בהאשמות חמורות.
באוקטובר, המפטן וזוגתו דבורה ג׳ונסון (Deborah Johnson, שהייתה ידועה גם בשם אקואה נג׳רי, Akua Njeri), היו בהיריון עם פרד המפטון ג׳וניור, בנו של פרד המפטון. ג׳ונסון שכרה דירה ברחוב מונרו בשיקגו, על מנת שיתגוררו בקרבת מטה הארגון. אוני׳ל דיווח לממונים עליו ב-FBI כי חלק מאמצעי הלוחמה ששימשו את הפנתרים השחורים נמצאים בדירה, ואף צייד אותם במפה של הדירה.
אדוארדו אלשטיין
בישראל
אלשטיין הקים את אכסניית התיירים בארגנטינה "בית יעקב", המוכרת למוצ'ילרים הישראלים.
פרמייר ליג
הקמה
בשנת 1992 מועדוני הליגה הראשונה נפרדו מהפוטבול ליג ביחד וב-27 במאי 1992 ה-FA פרמייר ליג הוקמה כחברה מוגבלת שפעלה מתוך משרד בהתאחדות הכדורגל האנגלית, מאוחר יותר המשרד הראשי בשער לנקסטר. זה הוביל לפירוק של הפוטבול ליג בת 104 השנים שהייתה עד אז בעלת ארבע חטיבות (ליגות); הפרמייר ליג הורכבה מחטיבה בודדת ואילו הפוטבול ליג משלוש. לא היה שינוי בפורמט התחרות – אותו מספר של קבוצות התחרו בליגה העליונה, והעליות והירידות בין הפרמייר ליג והליגה הראשונה של הפוטבול ליג החדשה נשארו מבוססים על אותם תנאים שהיו בין הליגה הראשונה והליגה השנייה הישנות.
22 המועדונים החונכים של הפרמייר ליג החדשה היו ארסנל, אסטון וילה, בלקברן רוברס, צ'לסי, קובנטרי סיטי, קריסטל פאלאס, אברטון, איפסוויץ' טאון, לידס יונייטד, ליברפול, מנצ'סטר סיטי, מנצ'סטר יונייטד, מידלסברו, נוריץ' סיטי, נוטינגהאם פורסט, אולדהאם אתלטיק, קווינס פארק ריינג'רס, שפילד יונייטד, שפילד ונסדיי, סאות'המפטון, טוטנהאם הוטספר ווימבלדון.
נותני חסות
הפרמייר ליג נתמכת בידי נותני חסות מאז 1993. הספונסר יכול לקבוע את השם המסחרי של הליגה. הרשימה שלהלן מפרטת מי היו הספונסרים של הפרמייר ליג וכיצד הם קראו לתחרות:
שחקנים
הכדורגלנים בפרמייר ליג יכולים להתחרות בתחרויות הלא רשמיות של שער החודש ושער העונה. בין התארים האחרים ששחקנים יכולים להתחרות עליהם הוא מלך השערים של העונה. חלוץ העבר של בלקברן רוברס וניוקאסל יונייטד, אלן שירר, מחזיק בשיא כיבוש השערים בפרמייר ליג עם 260 שערים. שירר סיים בין עשרת המבקיעים המצטיינים ב-10 מתוך 14 עונותיו בפרמייר ליג וסיים כמלך השערים שלוש פעמים. במהלך עונת 1995/96 הוא הפך לשחקן הראשון שמבקיע 100 שערים בפרמייר ליג.
ראיין גיגס הוא השחקן שהשתתף בכי הרבה עונות בפרמייר ליג (22 עונות).
זיפו
החברה ידועה באחריותה לכל החיים למוצר שלה. החברה מציעה לתקן או להחליף כל מצית זיפו שהתקלקל ללא חשיבות לשאלה לפני כמה שנים הוא יוצר או כמה אנשים השתמשו בו. החלק היחיד לו אין אחריות הוא הגימור מצידו החיצוני של המצית.
חיים הלחמי
ביוגרפיה
בהיותו בן 18 נמלט משלטון הסובייטים דרך פולין אל פרוסיה המזרחית, והחל לעבוד אצל קרוביו ממשפחת זלצמן. שמע שיעורים מטעם הסטודיו של מקס ריינהרדט באוניברסיטאות קניגסברג וברלין בפסיכולוגיה, תיאטרון וקולנוע.
נארוץ'
תולדות היישוב
הכפר נזכר לראשונה במאה ה-15, עת היה בשליטת הדוכסות הגדולה של ליטא. שמו המקורי היה קובילניק (בפולנית: Kobylnik; בבלארוסית: Кабыльнік, קבילניק) במהלך מלחמת העולם הראשונה נערכה בסמוך ליישוב מתקפת אגם נארוץ', ולאחר המלחמה, נכלל היישוב בתחום הרפובליקה הפולנית השנייה.
חסידות במרחב הרומני
ראשית החסידות במרחב הרומני
ביאשי כיהן גם הרב יצחק משה מיאשי, מתלמידיו וחסידיו של רבי שניאור זלמן מלאדי, והוא עשה נפשות לחסידות בנוסח חב"ד. היו לא פעם חילוקי דעות בינו ובין הרב יהושע השל מאפטא. חסידי חב"ד במולדובה נודעו באדיקותם עד כדי כך שהכינוי "חב"דניק", בנוסח המקומי, "חבוטניק" נכנס לשפה הרומנית כתיאור לאדם אדוק במיוחד בדתו.
הסכסוך על השחיטה בנוסח החסידי
בשנות הארבעים של המאה ה-19 הודפסו ביאשי ספרי חסידות ביידיש ובעברית וגם ספרי תפילה ובנוסף לכך היה יבוא ספרים מפולין.
פרסים ומועמדויות של נועה קירל
ב-2020, הוכתר השיר בפרסי הנוער הגאה "איגי LOVE" כשיר האהוב ביותר והיא כמוזיקאית המשפיעה ביותר. המצעד השנתי של מאקו הכתיר את הסינגל "מיליון דולר" כשיר השנה ואותה כזמרת השנה, כמו גם המצעד השנתי של כאן גימל, טקס נבחרי ישראל בידור ומצעד המוזיקה השנתי של מעריב שהכתירו גם הם את קירל בתואר זה.
כמו בריו
רקע
את השיר, שיצא לאור לאחר זכייתה של בוחבוט בעונה השנייה של התוכנית בית ספר למוסיקה, כתב והלחין אבי אוחיון, והפיק מוזיקלית תמיר צור. הקליפ צולם בתיכון דרכא רמון ע"ש אילן ואסף רמון השוכן בגדרה. אוחיון סיפר על הרקע והתהליך של יצירת השיר במסגרת הפרויקט "מאחורי המסכה" של רדיו דרום:
אמינם
מרשל ברוס מאת'רס השלישי (באנגלית: Marshall Bruce Mathers III; נולד ב-17 באוקטובר 1972), המוכר בשם הבמה אמינם (Eminem), או בשם האלטר אגו שלו סלים שיידי (Slim Shady), הוא ראפר, שחקן, ומפיק מוזיקלי אמריקאי. אמינם התפרסם ב-1999 עם אלבומו פורץ הדרך, The Slim Shady LP, אשר זכה בפרס גראמי בקטגוריית אלבום הראפ הטוב ביותר. האלבום השלישי שלו, The Marshall Mathers LP, הפך לאלבום הסולו הנמכר במהירות הרבה ביותר בהיסטוריה של ארצות הברית. אמינם צבר פופולריות במהירות עצומה, מה שהביא אותו להקים חברת תקליטים משלו בשם שיידי רקורדס, בו החתים את קבוצת הראפ D12, אשר חבריה הם חברי ילדות של אמינם, בנוסף, הוסיף אמינם לחברת התקליטים את ההרכב שלו עם הראפר רויס דה "9'5 - "Bad Meets Evil". אמינם הוא הראפר הראשון בהיסטוריה שזכה בפרס האוסקר. הישגיו האישיים קבעו את מעמדו כאחד מאמני הראפ הגדולים בכל הזמנים.
משפחתו
בנוסף לבתו הביולוגית היילי, לאמינם שתי בנות מאומצות: אליינה (לייני) מאת'רס, אחייניתה של אשתו לשעבר קים, שהוזכרה בשירים "Mockingbird", "Airplanes Part II", ו-"Going Through Changes"; ויטני, בתה של קים מיחסים קודמים. ויטני מוזכרת בשיר "Going through Changes". אמינם הוא גם האפוטרופוס החוקי של אחיו למחצה נייתן המוזכר בבית השלישי בשיר "Cleanin' Out My Closet" ובשיר "Headlights" מהאלבום "The Marshall Mathers LP 2".
ההתמכרות לתרופות מרשם
אמינם דיבר בפתיחות כמה וכמה פעמים על התמכרותו לתרופות מרשם, ביניהם אוקסיקודון, ויקודין (אופיאטים), אמביאן (כדור שינה מהדור החדש), ואליום ומתאדון (כדורי הרגעה). לדוגמה בשירו deja vu שבו הוא מתאר את התמכרותו לכדורי מרשם ואלכוהול. חברו ללהקת D12, הראפר פרוף, הצהיר בשנת 2002 שמאת'רס "מתפכח לאט לאט" מתלות באלכוהול ותרופות. עם זאת, הוא לקח כדורי שינה מסוג אמביאן על מנת לטפל בבעיות ההירדמות שלו. עקב כך, באוגוסט 2005 מאת'רס ביטל את סבב הופעותיו באירופה במסע ההופעות העולמי "Anger Management Tour", ובסופו של דבר יצא לטיפול גמילה מ"תלות בתרופות שינה".
1992–1998: תחילת הקריירה ו-Infinite
בשנת 1997 ביקש ג'ימי איובין, מנכ"ל חברת התקליטים אינטרסקופ רקורדס, לקבל קלטת דמו של מאת'רס לאחר שזה הגיע למקום השני בתחרות הראפ הנחשבת "Rap Olympics". אותה קלטת נקראה "The Slim Shady EP". ג'ימי השמיע את הקלטת לד"ר דרה, מייסד חברת התקליטים אפטרמת' אנטרטיינמנט. שניהם התרשמו עמוקות מסגנונו של אמינם, והזמינו אותו להקלטת אלבומו השני The Slim Shady LP.
2010–2011: Recovery ו-Hell: The Sequel
"Love the Way You Lie" עם הזמרת ריהאנה שזכה למעלה מ-2 מיליארד צפיות ביוטיוב. למעט כמה ביקורות על כך שהוא ממשיך את הסגנון של האלבומים הקודמים, זכה "Recovery" לביקורות חיוביות ממרבית מבקרי המוזיקה. נכון ל-21 בנובמבר 2010, האלבום מכר שלושה מיליון עותקים בארצות הברית.
2018–הווה: Kamikaze, Music to Be Murdered By ושירים נוספים
באוגוסט 2018 הוציא אלבום נוסף, עשירי במספר, בשם "Kamikaze". יציאת האלבום לא דווחה לפני פרסומו, והוא היה אלבום האולפן השני של אמינם בתקופה של שמונה חודשים. האלבום כולל שיר נושא לסרט ונום, הקרוי על שם הסרט. באלבום הוא יצא כנגד "מאמבל ראפ", נגד אומנים כגון Lil Pump, Tyler The Creator, Machine Gun Kelly ועוד. בנוסף יצא גם כנגד המבקרים שקטלו את האלבום התשיעי שלו "Revival".
תאי בטא
מאמצים לפתח גישות ריפוי חדשות לשני סוגי הסוכרת מתרכזים בפיתוח דרכים להרבות תאי בטא בתרבית רקמה, או ליצור אותם מתאי גזע במעבדה, במטרה להשתילם בחולים כדי שיחליפו את התאים ההרוסים או הפגועים. כיוון אחר של המחקר מתמקד בדרכים לגרום להתחדשות של תאי בטא בתוך הלבלב, על ידי זירוז מנגנוני ההתחדשות הטבעיים של תאים אלה.
המשט לעזה (2011)
ההכנות למשט
גורמים רשמיים בישראל הודיעו כי למארגני המשט כי אם הם יעגנו בנמל אשדוד, ישראל תעביר את הסיוע ההומניטרי לעזה לאחר שתכולת המטענים שעל הספינות תבדק. כמו כן, מצרים הציעה לאפשר למשט לעגון ליד אל עריש, ולהעביר את המטען שעל הספינות לעזה לאחר שהוא יבדק.
ג'ק דאגלס
ג'ון פטריק "ג'אק" דאגלס (נולד ב-30 ביוני 1988), הידוע בכינויו האינטרנטי jacksfilms, הוא יוטיובר אמריקאי, קומיקאי ומוזיקאי. בתחילת דרכו, סגנון התוכן שהעלה לערוצו היה בעיקר פארודיות, מערכונים וסרטוני מוזיקה הומוריסטיים (בדרך כלל עם מוזיקה מולחנת אישית), אך כאשר קהלו גדל הוא החל להתמקד בסדרות סרטוני קומדיה המתמקדות בתגובות ושאלות המתקבלות מהצופים: סדרות כדוגמת JackAsk, בה הוא עונה על שאלות הנשאלות מצופיו דרך טוויטר ותגובות בסרטונים שלו; YIAY (אתמול שאלתי אתכם, Yesterday I Asked You), סדרה בה הוא שואל את הצופים שאלה או נותן להם אתגר (לדוגמה - צרו אתר אינטרנט, ציור או אנימציה), בוחר את התשובות האהובות עליו מתוך התגובות ומציג אותן בסרטון הבא; Your Grammar Sucks, בה הוא מציג באופן הומוריסטי תגובות בעלות ניסוח עילג ודקדוק שגוי.
JackAsk
בפברואר 2015, דגלאס החל סדרה בערוץ המשני שלו jackisanerd, ששמה- Yesterday I Asked You (YIAY), שבה הוא מבקש מן הצופים לענות על שאלה, ואת התגובות האהובות עליו דאגלס מעלה ומשתף בסרטון הבא. אחרי 15 ימים מאז העלאת הפרק הראשון לערוץ המשני, הוא העביר את הסדרה לערוץ הראשי, jacksfilms שם הועלו כבר למעלה מ-561 פרקים של אותה סדרה (נכון ליולי 2021).
ערן קרקו
ביוגרפיה
קרקו התאמן בקבוצת הפועל חולון/בת ים בהדרכתם של דורית זלץ ונלו בילדרמן ואחר כך בקבוצת מכבי תל אביב בהדרכתו של ערן גורל.
פטי הרסט
החטיפה
הרסט נחטפה ב-4 בפברואר 1974 מדירתה שבברקלי על ידי קבוצה שמאלנית זעירה בשם צבא השחרור הסימביונזי (SLA). הארגון סירב להחליפה תמורת חבריו הכלואים ודרש מזון בשווי של 400 מיליון דולר עבור כל עניי קליפורניה. משפחתה תרמה מזון בשווי 6 מיליון דולר לעניי אזור מפרץ סן פרנסיסקו. גם לאחר מכן סירב הארגון לשחררה בטענה שהמזון היה באיכות נמוכה.
Holder Fast
Holder Fast (בעברית: נאחז) הוא סינגל של המפיק המוזיקלי הדני מלוס אנג'לס הנדאב, בהשתתפות הראפר הדני גילי והלהקה הדנית לוקאס גרהאם. השיר יצא לאור כהורדה דיגיטלית ב-27 באפריל 2018 על ידי חברות התקליטים Then We Take the World ויוניברסל מיוזיק דנמרק. השיר הגיע למקום הראשון במצעד הסינגלים הדני.
פלוקסוס
פילוסופיה אמנותית
אפשר לחלק את השקפותיהם של אומני הפלוקסוס לארבעה גורמים:
ציפורני חתול
מנהגים
בחג המקסיקני "יום המתים" נוהגת המשפחה לעלות לקברי אבותיה, לנקותם ולשים עליהם פרחים ונרות. הפרחים הם בעיקר פרחי ציפורני חתול (המכונים בספרדית: Flor de Muerto - פרחי המוות), אשר על פי האמונה קוראים אליהם את רוחות המתים.
ז'וזף דה וילאל
ימי השיא
במאמציו לייצב את השלטון, דה וילאל העביר חוק שקבע כי כהונת הפרלמנט תימשך 7 שנים. כמו כן הוא נקט במדיניות פיסקלית מאוזנת ולעיתים גם בעודף תקציבי. כמו כן הוא פעל לממן פרויקטים גדולים כמו שיפוץ נמל דנקרק.
סיירת ממוגנת
הסיירת הממוגנת הראשונה הייתה הסיירת הצ'ילאנית "אסמרלדה", שהייתה בעלת תכנון בריטי פורץ דרך. האונייה נבנתה במספנת אלסוויק (Elswick), באנגליה, ואחריה נבנו קבוצה של סיירות מדגם זה, ונקראו סיירות אלסוויק. קדמת האונייה, סיפון האחרה והסיפון הראשי, שהיו עשויים מעץ הוחלפו בלוחות שריון. האונייה הייתה חמושה בתותחים בקוטר 10 אינץ' (254 מ"מ) בקדמתה ובאחריתה, ובתותחי 6 אינץ' (152 מ"מ) במרכזה. "אסמרלדה" הונעה בעזרת מנועי קיטור בלבד, מהירותה הגיעה ל-18 קשר, וההדחק שלה פחות מ-3,000 טון. היה זה תכנון פורץ דרך, שהיווה השראה למתכנני אוניות בעשורים הבאים לשילוב חימוש כבד, מהירות גבוהה ותפוסה נמוכה.
טטרודוטוקסין
טטרודוטוקסין הוא רעלן עצבי חזק החוסם תעלות נתרן בתאי עצב. המולקולה נקשרת לפתחי תעלות נתרן ממותגות מתח ומונעת את מעבר הדחף העצבי. הרעלת טטרודוטוקסין נגרמת בעיקר מאכילת דגים ממשפחת הנפוחיתיים. שמו של החומר נגזר משמה של סדרת הנפוחיתאים (Tetraodontiformes) שכוללת את דג הפוגו הנחשב למעדן ביפן ובארצות אחרות לחופי האוקיינוס השקט. [[קובץ:Tetrodotoxin-2D-skeletal.png|שמאל|ממוזער|250px|מולקולת טטרודוטוקסין Tetrodotoxin נוסחה: C11H17N3O8
סימני ההרעלה
הסימנים מופיעים בדרך כלל כ-30 דקות לאחר ההרעלה אך לפעמים מתעכבת הופעת הסימנים עד כדי 4 שעות מאכילת הדג. שיתוק של השפתיים והלשון המלווה ריור (בשל הקושי בבליעת הרוק) הוא הסימן הראשון. איבוד יכולת הדיבור והבליעה, הזעה, כאב ראש, חולשה, תשישות, אובדן קואורדינציה, פרפורים, שיתוק, הכחלה, עוויתות, הפרשת ליחה מוגברת מדרכי הנשימה, ואובדן הכרה. סימפטומים של ההרעלה בדרכי העיכול כוללים בחילה, הקאה, שלשול וכאבי בטן. הפרעות קצב יופיעו לפני הפסקת נשימה מוחלטת. למרות השיתוק החולה נשאר בדרך כלל בהכרה עד סמוך למוות המגיע לאחר 4–6 שעות אם כי משך הזמן עשוי להשתנות בין 20 דקות ל-8 שעות.
ניליקס
ניליקס (באנגלית: Neelix) הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: וויאג'ר". את דמותו מגלם השחקן אית'ן פיליפס.
ההיסטוריה של גורדי השחקים הגבוהים ביותר
לפני עידן גורדי השחקים המודרניים, כנסיות וקתדרלות נוצריות רבות, שנבנו בעיקר באנגליה ובשטחים גרמניים בין בערך 1250 ל-1894, נחשבו לבניינים הגבוהים בעולם. לפני המאה ה-13, לא היה ניתן לקבוע סופית את הבניינים הגבוהים בעולם. לדוגמה, המגדלור באלכסנדריה (שהושלם באזור 280 לפני הספירה) נאמד בגובה של, אך גובהו האמיתי אינו ידוע. במשך אלפי שנים, הפירמידה הגדולה של גיזה במצרים היה המבנה הגבוה ביותר בעולם, אך הפירמידה הגדולה אינה נחשבת לבניין מכיוון שהיא אינה מיושבת. באופן דומה, מגדל אייפל היה המבנה הגבוה בעולם משנת 1889, כאשר הוא נבנה, ועד 1930, אז הוקם בניין קרייזלר.
לילי ניר
לילי ניר (28 במאי 1949 — 4 בדצמבר 2011) הייתה פסיכולוגית ארגונית ויועצת ארגונית, הידועה בעיקר בזכות פועלה לקידום שוויון מגדרי בישראל. ניר ייסדה את "פמיננסי - מכללה כלכלית לנשים", העוסקת בהעצמת נשים בפן הכלכלי.
קורות חיים
בשנת 1980 השתלמה בתוכנית להכשרת אקדמאים להוראה, והחלה לעבוד כמורה בבית הספר היסודי בנווה עוז.
בשנת 1987 המשיכה בלימודיה האקדמיים לתואר שני בהתנהגות ארגונית ובמנהל עסקים באוניברסיטה העברית בירושלים, ובמקביל החלה לעבוד באופן עצמאי במגזר העסקי כיועצת ארגונית. במהלך עבודתה, התמחתה בהנחיית קבוצות בחברות ציבוריות ובחברות פרטיות. לימים הוסמכה כמגשרת, ועסקה בגישור בנושאי עבודה בתיקים של בית משפט השלום בתל אביב, בפתח תקווה, בבת ים ובחדרה. בנוסף, כיהנה כנציגת ציבור בבית הדין הארצי לעבודה. לאחר מספר שנים, השלימה את לימודיה האקדמיים לתואר דוקטור במדעי ההתנהגות ובמנהל עסקים מאוניברסיטת צפון אילינוי (NIU).